Diari Oficial de la Generalitat Valenciana


Sumari del DOGV 3773, del 16-06-2000 (2000/4778)

ACORD de 30 de maig de 2000, del Govern Valencià, pel qual s'autoritza una modificació de les dades descriptives de la línia nominativa que finança la Fundació Centre Agost-Museu Terrisseria, inclosa en l'annex de transferències corrents del programa 454.10 Promoció Cultural i Patrimoni Artístic. Exp. 09.005/2000/032.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4778


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 30 de maig de 2000, del Govern Valencià, pel qual s'autoritza una modificació de les dades descriptives de la línia nominativa que finança la Fundació Centre Agost-Museu Terrisseria, inclosa en l'annex de transferències corrents del programa 454.10 Promoció Cultural i Patrimoni Artístic. Exp. 09.005/2000/032. [2000/X4778]
  
El Govern Valencià, en la reunió del dia 30 de maig de 2000, adoptà l'acord següent:
  
La Llei 10/1999, de 30 de desembre, de Pressupostos de la Generalitat Valenciana per a 2000, inclou en l'annex de transferències corrents del programa 454.10 Promoció Cultural i Patrimoni Artístic la línia de subvenció 2.834 Fundació Centre Agost-Museu Terrisseria d'Agost, dotada amb 3.000.000 de pessetes i amb la qual es tenia previst contribuir a les despeses de funcionament de la fundació esmentada i del museu. No obstant això, i com que la fundació no s'ha arribat a constituir, és el mateix Ajuntament d'Agost el que s'està fent càrrec del Museu Terrisseria en coordinació amb la propietària del museu, per la qual cosa es proposa una modificació de les dades descriptives de la línia esmentada, a fi d'adequar la subvenció a l'actual gestor.
  
En conseqüència, i en virtut del que disposen els articles 18 i 19 de la Llei de 10/1999, de 30 de desembre, de Pressupostos de la Generalitat Valenciana per a 2000, a proposta del conseller d'Economia, Hisenda i Ocupació, el Govern Valencià
  
ACORDA
  
S'autoritza la modificació de les dades descriptives de la línia de subvenció 2.834, inclosa en l'annex de transferències corrents del programa 454.10 Promoció Cultural i Patrimoni Artístic tal com es detalla a continuació, així com l'afectació del crèdit a l'Ajuntament d'Agost, com a nou beneficiari.
  
Denominació: Museu Terrisseria d'Agost.
  
Import: 3.000.000 de pessetes.
  
Beneficiaris: Ajuntament d'Agost.
  
Descripció i finalitats: Col·laborar en les despeses de funcionament del museu. Conservació del patrimoni històric, etnològic i tècnic.
  
Codi comptable: 2.834
  
Tipus: nominativa.
  
Fons propis: 3.000.000 de pessetes.
  
València, 30 de maig de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO